Paterna intensifica la neteja de les franges de seguretat forestal per a previndre incendis
25/07/2019

# Paterna intensifica la neteja de les franges de seguretat forestal per a previndre incendis

[![Paterna intensifica la neteja de les franges de seguretat forestal per a previndre incendis](/images/noticias/2019/07/franja-seguridad-gr.jpg)](/images/noticias/2019/07/franja-seguridad-gr.jpg)

25.07.2019

L'Ajuntament de Paterna, a través de l'empresa municipal Gestió i Serveis de Paterna, està duent a terme una actuació intensiva de desbrossament i neteja per a buidar de material combustible els nuclis de població pròxims a zones forestals.   
  
Tal com ha explicat la Regidora de Serveis i Neteja, Mercedes Navarro “es tracta d'una acció preventiva que es desenvolupa durant tot l'any, però que durant els mesos d'estiu, amb l'augment de població en zones residencials i les altes temperatures, s'intensifica el treball per a reforçar la prevenció de zones forestals”.  
  
Els treballs realitzats per la brigada forestal de l'empresa municipal inclouen tant el desbrossament del terreny, com la poda de realç d'arbres i la neteja d'aquelles zones verdes annexes a habitatges, carreteres i àrees urbanes, creant una franja de seguretat d'al voltant de 15 metres.   
  
La major part de les actuacions s'estan realitzant en el perímetre de la zona residencial de La Canyada. A més, també s'ha actuat en altres zones d'especial importància per al municipi com la partida la Corrucosa, el camí de Montcada o el llit del riu Túria i en els barrancs de la Font, Rubio, Serra o Travessat.  
  
Finalment, la regidora recordat que “a les franges de seguretat en les quals habitualment es treballa, enguany s'han sumat la urbanització Pla del Pou i l'entorn del carrer 335 de la Canyada, amb l'objectiu de continuar prioritzant el manteniment de les nostres zones forestals com eina fonamental en la prevenció d'incendis”.